  Анжелика Тихонова корреспондент Удмуртиысь Кун Кенешын «Образование» йӧскалык ӵектосэз улонэ пыӵатонлы сӥзем элькун кенешон ортчиз. Кун Кенешысь тодосъя, дышетонъя, лулчеберетъя, йӧскалык но егитъёсын ужанъя политикая но спортъя ялан ужась ӧрилэн тӧроез Татьяна Ишматова ӵектос Удмуртиын ужзэ мытӥз шуыса ивортӥз. Муниципал кылдытэтъёс пӧлын конкурсъя быръёнъёс ортчизы ини. Соос та ӵектосэз улонэ пыӵатозы. Кивалтэтлэн каткылдытӥсь люкетэз та лэсьтӥськись ужъёслэсь палэнэ кыльыны уг быгаты. Мерлыко чаклан понна каткылдытӥсь инъет радъяны кулэ Татьяна Ишматова, Удмуртиысь Кун Кенешысь тодосъя, дышетонъя, лулчеберетъя, йӧскалык но егитъёсын ужанъя политикая но спортъя ялан ужась ӧрилэн тӧроезКуд-ог школаос ӵектосэ пыриськон понна ужкагазъёссэс дасяло ай. Одӥг шоръёзо школа кӧня ке пӧртэм ӧръёсты бырйыны быгатэ. «Образование» йӧскалык ӵектос – паськыт. Со 2024-тӥ арозь ужалоз. Удмуртия отчы тямыс улосвыл ӵектосъёсыныз пыриз: «Успех каждого ребёнка», «Современная школа», «Поддержка семей, имеющих детей», «Цифровая образовательная среда», «Учитель будущего», «Молодые профессионалы», «Новые возможности для каждого» но «Социальные лифты» Ирина Крохина, Удмуртиысь дышетонъя но тодосъя министлэн воштӥсезКотькуд ӵектос нылпиослы дышетскыны луонлыкъёсты азинтыны кулэ. Кылсярысь, «Современная школа» Удмуртиысь каръёсын но гуртъёсын технологилы, информатикалы но робототехникалы нимысьтыз дасям классъёс радъяны юрттоз. Пусъём, 2018-тӥ арын элькунмы Быгатонлыко нылпиослы центр усьтыны но азинтыны грант утӥз. Со сяна, улосвылысь школаос кванториумъёс кылдытонъя конкурсэ пыриськон понна куриськон дасяло. Озьы ик Удмуртиын «Демография» ӵектос ужа. Программаын тэшкылиослы яслиосын инты тырмытонъя люкетъёсыз вань. Солы луыса анайёс вазьгес уже потыны, нош нылпиос одӥг но ӝыны аресысен визьнод басьтыны быгатозы.  Тодэ вайытом, Удмуртиын гурт поселениослэн 34 мерлыко ӵектосъёссы грантъёс басьтозы. Тегъёс: Дышетон Ижкар Удмуртия КунКенеш  